# Chicago

*Iste articlo ye sobre una ciudat estausunidense en Illinois; ta atros usos, se veiga **Chicago (desambigación).

|  |
| --- |
| **Chicago** |
| **Localidat d'Estaus Unius** |
|

|  |  |
| --- | --- |
|  |  |

 |
|  Anvista de Chicago. |
| **País**  • Estato  • Condau |  Estaus Unius Illinois Cook (capital) |
| **Superficie** | 606,2 km² |
| **Población**  • **Total**  • **Densidat** |  2.705.988 hab. (2020) 4.463,85 hab/km² |
| **Altaria**  • Meyana |  179 m. |
| **Ríos** | Río Chicago |
| **Coordenadas** | 41°52’54’’N87°37’40’’U |
| Chicago Chicago en Illinois |
| Chicago Chicago en Estaus Unius |
| [ Web oficial] |

**Chicago** ye una ciudat estausunidense situada en o estau d'Illinois y condau de Cook (en ye a suya capital).

A suya población ye de 2.853.114 habitants (2007) en una superficie de 606,2 km², con una densidat de población de 4.679,41 hab/km². Ye asinas a tercera ciudat d'Estaus Unius por o suyo numero d'habitants, dezaga de Nueva York y Los Angeles. A suya aglomeración urbana tien una población de 8.711.000 habitants en una superficie de 5.498 km², y a suya aria metropolitana (Chicago-Naperville-Joliet, clamada *Chicagoland*), 9.785.747 habitants en 28.163 km².

Establida en 1770, Chicago plegó en o ran de ciudat o 4 de marzo de 1837. Ye actualment o segundo centro industrial d'o país, y tamién una d'as principals plazas financieras d'o mundo, a on se marca o precio d'o trigo y d'a soya.

## Cheografía

A localidat de Chicago se troba situada a 179 metros d'altaria sobre lo livel d'a mar, a l'este d'o estau d'Illinois, y a lo canto d'o laco Michigan, uno d'os Grans Lacos. Ye trescruzada por o río Chicago, que desaugua en o laco Michigan.

## Cultura

### Universidaz

En a ciudat de Chicago tienen a suya seu cuantas universidaz, en destacando la Universidat de Chicago (establida l'anyo 1890), la Universidat Northwestern (establida en 1851) y la Universidat d'Illinois, establida l'anyo 1867 y que destaca en l'ambito d'a incheniería y d'a Medicina, con cuantos d'os suyos profesors u antigos alumnos que han recibiu lo Premio Nobel de Fisiolochía u Medicina.

### Cine

En a ciudat de Chicago se i celebra cada anyada lo Festival Internacional de Cine de Chicago.

## Esporte

### Escaicimientos esportivos

En l'anyo 1959 estioron organizaus en a ciudat a III edición d'os Chuegos Panamericanos.

Chicago estió candidata ta organizar os Chuegos Olimpicos de 2016, estando eliminada en a primera ronda de votacions.

## Localidaz achirmanadas

|  |  |
| --- | --- |
| * Accra (Ghana).
* Ammán (Chordania).
* Atenas (Grecia).
* Belgrado (Serbia).
* Birmingham (Reino Uniu).
* Busan (Corea d'o Sud).
* Casablanca (Marruecos).
* Ciudat de Mexico (Mexico).
* Delhi (India).
* Durban (Sudafrica).
* Gaillimh (Irlanda).
* Göteborg (Suecia).
* Hamburgo (Alemanya).
* Kiev (Ucraína).
 | * Lahore (Pakistán).
* Lucerna (Suiza).
* Melbourne (Australia).
* Milán (Italia).
* Moscú (Rusia).
* Osaka (Chapón).
* París (Francia).
* Petah Tikva (Israel).
* Praga (Republica Checa).
* Shenyang (Republica Popular de China).
* Toronto (Canadá).
* Varsovia (Polonia).
* Vilna (Lituania).
* Xangai (Republica Popular de China).
 |

## Vinclos externos

* Se veigan as imáchens de Commons sobre **Chicago**.
* (en) *City of Chicago*, pachina web oficial municipal.
* (en) Oficina de Turismo de Chicago.
* (en) Pachina web oficial de l'Instituto d'Arte de Chicago.